Liyakhuphuka Inani Labantu Abalomkhuhlane weCoronavirus eZimbabwe
Emhlabeni wonke jikelele, isibhedlela seJohns Hopkins University sithi abantu abedlula izigidi ezine lengxenye – 4,651,000 sebetholakale belomkhuhlane lo. Abanye babo sebasila kuthi abedlula inkulungwane ezingamakhulu amathathu – 312,000 babhubha.
Sokulabantu abedlula amatshumi amane – 44 – asebetholakale belomkhuhlane weCoronavirus COVID-19 eZimbabwe. Abafika phose amatshumi amabili sebesilile kuthi njalo abane babhubha. Okwamanje sokuhlolwe abantu abafika phose inkulungwane ezingamatshumi amathathu – 27, 059. Emhlabeni wonke jikelele, isibhedlela seJohns Hopkins University sithi abantu abedlula izigidi ezine lengxenye – 4,651,000 sebetholakale belomkhuhlane lo. Abanye babo sebasila kuthi abedlula inkulungwane ezingamakhulu amathathu – 312,000 babhubha. Kwele Melika sokulabantu abafika phose isigidi lengxenye abalomkhuhlane lo. Sokwabhubha abafika phose inkulungwane ezilikhulu – 89,000. Lokhu kwenzakala ngesikhathi uMongameli Emmerson Mnangagwa esithi luzaqhukela phambili uhlelo lokuhlala ezindlini kusenzelwa ukunqabela ukumemetheka komkhuhlane weCoronavirus COVID-19. Kukhangelelwe ukuthi uhlelo lolu luzahlolisiwa ngemva kwamaviki amabili ukwenzela ukuthi uhulumende abone inyathelo angalithatha. Kulabanye abantu abakhonona ngohlelo lolu kubelabanye njalo abaluthakazelelayo besithi luncede ekuvimbeni ukumemetheka komkhuhlane lo.